fi nl fi fi fi fi fi sv en ro fi fi fi fi fi ro fi fr pt fi hbs_lat fi fi fi fi fi fi fi fi fi fi fi en fi fi fr pt fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hu fi fi fi fi fi fi fi fi sv en fi fi fi sv fi fi fi sk fi fi fi fi eo fi fi fi id fi et fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
Hallituksen esitys laiksi rikoslain 20 luvun muuttamisesta
Valiokunta on käsitellyt esityksen yhteydessä
lainsäädäntöneuvos Janne Kanerva , oikeusministeriö
käräjätuomari Liisa Paul , Helsingin käräjä­oikeus
valtionsyyttäjä Anu Mantila , Valtakunnansyyttäjänvirasto
poliisitarkastaja Vesa Tikkala , Poliisihallitus
tutkija Ville Hinkkanen , Oikeuspoliittinen tutkimuslaitos
asianajaja Antti Riihelä , Suomen Asianajajaliitto
varatuomari, oikeustieteen lisensiaatti Riitta Silver , Raiskauskriisikeskus Tukinainen
Lisäksi kirjallisen lausunnon on antanut
HALLITUKSEN ESITYS JA LAKIALOITE
Esityksessä ehdotetaan muutettavaksi rikoslain seksuaalirikoksia koskevaa lukua. Raiskauk­sesta tuomitaan nykyisin se, joka pakottaa toisen sukupuoliyhteyteen käyttämällä henkilöön kohdistuvaa väkivaltaa tai uhkaamalla käyttää sellaista väkivaltaa, sekä myös se, joka saatet­tuaan toisen kykenemättömäksi puolustamaan itseään, käyttämällä puolustuskyvyttömyyttä ­hyväkseen on sukupuoliyhteydessä hänen kanssaan. Rangaistukseksi on tuomittava vankeutta vähintään yksi vuosi ja enintään kuusi vuotta. Se, joka käyttämällä hyväksi toisen puolustus­kyvyttömyyttä, jota hän ei itse ole aiheuttanut, on sukupuoliyhteydessä hänen kanssaan, tuomitaan nykyisin seksuaalisesta hyväksikäytöstä. Esityksessä ehdotetaan, että myös viimeksi mainittu teko määriteltäisiin raiskaukseksi, jolloin sen vähimmäisrangaistus nousisi 14 päivästä yhteen vuoteen vankeutta ja mahdollisuus tuomita sakkoon poistuisi. Lisäksi ehdotetaan, että muun kuin raiskausrikokseen sisältyvän seksuaalisen teon tekeminen puolustuskyvyttömälle henki­lölle rangaistaisiin pakottamisena seksuaaliseen tekoon riippumatta siitä, mikä on tekijän osuus puolustuskyvyttömyyden syntyyn.
Laki on tarkoitettu tulemaan voimaan mahdollisimman pian sen tultua hyväksytyksi ja vahvistetuksi.
Lakialoitteessa LA 20/2010 vp ehdotetaan, että rikoslain 20 luvun 3 § kumotaan ja että 20 luvun 1 §:n 1 ja 2 momentti, 4 §:n 1 momentti ja 5 §:n 2 momentti muutetaan. Aloitteen mukaan raiskausrikoksen jakaminen kolmeen törkeysasteeseen on epäonnistunut. Rikosnimikkeen ei myöskään tulisi riippua siitä, johtuuko uhrin puolustuskyvytön tila hänen omasta toiminnastaan tai rikoksentekijän toiminnasta.
Rikoslakia ehdotetaan muutettavaksi siten, että raiskauksesta tuomitaan myös se, joka käyttämällä hyväkseen sitä, että toinen tiedottomuuden, sairauden, vammaisuuden, pelkotilan tai muun avuttoman tilan takia on kykenemätön puolustamaan itseään tai muodostamaan tai ilmaisemaan tahtoaan, on sukupuoliyhteydessä hänen kanssaan.
Nykyisin, jos tekijä ei ole saattanut toista puolustuskyvyttömäksi, mutta käyttää hyväkseen toisen puolustuskyvytöntä tilaa ollakseen sukupuoliyhteydessä tämän kanssa, hänet tuomitaan seksuaalisesta hyväksikäytöstä. Nyt käsillä olevalla lakiehdotuksella tällaisesta erottelusta luovutaan.
Kun edellä tarkoitettu teko jatkossa tuomitaan raiskauksena, merkitsee se myös sitä, että tällaisesta teosta tuomittavan rangaistuksen asteikko ankaroituu, kun teon vähimmäisrangaistus nousee 14 päivästä yhteen vuoteen vankeutta ja mahdollisuus tuomita sakkoon poistuu.
Lisäksi ehdotetaan, että muun kuin raiskaus­rikokseen sisältyvän seksuaalisen teon tekeminen puolustuskyvyttömälle henkilölle rangaistaan pakottamisena seksuaaliseen tekoon riippumatta siitä, mikä on tekijän osuus puolustuskyvyttömyyden syntyyn.
Seksuaalirikosten suojeluobjektina on seksuaalinen itsemääräämisoikeus. Ehdotusten taustalla onkin ennen kaikkea se, että seksuaalisen itsemääräämisoikeuden loukkaamisen vakavuus ei välttämättä riipu siitä, miten puolustuskyvyttömyys on syntynyt. Uhri voi kokea itsemääräämisoikeutensa yhtä syvästi loukatuksi jo sillä perusteella, että tekijä on harjoittanut sukupuoliyhteyttä hänen kanssaan käyttämällä hyväkseen hänen puolustuskyvytöntä tilaansa. Selkeät säännökset myös estävät hankalien laintulkinta- ja näyttötilanteiden syntymistä sekä vähentävät tarvetta kiinnittää huomiota uhrin omaan käyttäytymiseen. Ehdotetuilla muutoksilla vahvis­tetaan seksuaalisen itsemääräämisoikeuden rikosoikeudellista suojaa.
Hallituksen esityksen perusteluista ilme­nevistä syistä ja saamansa selvityksen perus­teella valiokunta pitää esitystä tarpeellisena ja tarkoituksenmukaisena ja puoltaa lakiehdotuksen hyväksymistä vähäisin, jäljempänä todetuin lakiteknisin muutoksin.
Raiskausrikoksia sekä seksuaaliseen tekoon pakottamista ja seksuaalista hyväksikäyttöä ­koskevat säännökset tulivat voimaan rikoslain 20 luvun uudistamisen yhteydessä vuoden 1999 alusta (). Ne ovat siten olleet voimassa runsaat kymmenen vuotta. Lakivaliokunta katsoo, että säännökset tarvitsevat kokonaisarviointia. Oikeuspoliittisessa tutkimuslaitoksessa tehdään parhaillaan selvitystä mainittujen rikosten rangaistuskäytännöstä. Selvityksen valmistuttua tulee laajemmin arvioida mainittuja rikoksia koskevien säännösten muuttamistarpeet ja valmistella tarvittavat lainsäädäntömuutokset. Niin ikään rikosten rangaistusasteikkojen muuttamistarpeet on perusteltua arvioida säännösten kokonaisvaltaisen tarkastelun yhteydessä.
12 §. Toimenpiteistä luopuminen.
Hallituksen esityksessä syyttäjälaitosta koskevan lainsäädännön uudistamiseksi ( HE 286/2010 vp ) on rikoslain 20 luvun 12 § esitetty muutettavaksi siten, että termi virallinen syyttäjä muutetaan muotoon syyttäjä. Lakivaliokunta on 4.2.2011 hyväksymässään mietinnössä ehdottanut pykälän hyväksymistä hallituksen esityksen mukaisessa muodossa (LaVM 34/2010 vp ). Tästä johtuen valiokunta ehdottaa, että nyt käsillä oleva 12 §:ää koskeva ehdotus sovitetaan yhteen edellä mainitun muutoksen kanssa ja että tämä otetaan huomioon myös lain johtolauseessa.
Ottaen huomioon sen, mitä edellä on todettu rikoslain 20 luvun 1—5 §:n säännösten kokonaistarkastelun tarpeesta, ja sen, että valiokunta ehdottaa toisen puolustuskyvyttömän tilan hyväksikäyttöön liittyvät säännösmuutokset hyväksyttäväksi hallituksen esityksessä ehdotetun mukaisesti, valiokunta ehdottaa, että lakialoite hylätään.
Edellä esitetyn perusteella lakivaliokunta ehdottaa,
että lakiehdotus hyväksytään muutet­tuna (Valiokunnan muutosehdotukset) ja
että lakialoite LA 20/2010 vp hylätään.
rikoslain 20 luvun muuttamisesta
kumotaan rikoslain (39/1889) 20 luvun 5 §:n 2 momentti, sellaisena kuin se on laissa ,
muutetaan 20 luvun 1 §:n 2 momentti ja 12 §, sellaisina kuin ne ovat, 1 §:n 2 momentti laissa  ja 12 § laissa / , ja
lisätään 20 luvun 4 §:ään, sellaisena kuin se on laissa, uusi 2 momentti, jolloin nykyinen 2 momentti siirtyy 3 momentiksi, seuraavasti:
1 ja 4 §
Jos 1 tai 6 §:ssä tarkoitetun rikoksen asianomistaja omasta vakaasta tahdostaan pyytää, ettei syytettä nostettaisi, (poist.) syyttäjällä on ­oikeus jättää syyte nostamatta, jollei tärkeä yleinen tai yksityinen etu vaadi syytteen nostamista.
Helsingissä 9 päivänä helmikuuta 2011
Asian ratkaisevaan käsittelyyn valiokunnassa ovat ottaneet osaa
pj. Janina Andersson /vihr
vpj. Anna-Maja Henriksson /r
jäs. Esko Ahonen /kesk
Valiokunnan sihteerinä on toiminut